**Dodatok č. 1 k**

**Všeobecne záväznéMU nariadeniU**

**č. 85/2016**

**o miestnych daniach a poplatku za komunálne odpady a drobné stavebné odpady**

Obecné zastupiteľstvo obce Gáň, na základe ustanovení § 4 ods. 3 písm. c), § 6 ods. 1 a § 11 ods. 4 písm. g) zákona SNR č. 369/1990 Zb. o obecnom zriadení, v znení neskorších predpisov a na základe ustanovení zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov, sa uznieslo na tomto dodatku č. 1 k Všeobecne záväznému nariadeniu obce Gáň nasledovne:

***Odsek* DAŇ ZA UŽÍVANIE VEREJNÉHO PRIESTRANSTVA *sa mení a bude znieť:***

**„DAŇ ZA UŽÍVANIE VEREJNÉHO PRIESTRANSTVA**

***§ 9***

***Sadzba dane***

Sadzba dane za užívanie verejného priestranstva sa stanovuje na **0,30 €/m2 a každý aj začatý deň.**

***§10***

***Miesta verejného priestranstva***

1/ Verejným priestranstvom na účely tohto všeobecne záväzného nariadenia sú verejnosti prístupné pozemky vo vlastníctve obce Gáň zapísané na LV č. 533 pre k.ú. Gáň a LV č. 30 a 592 pre k.ú. Brakoň, ktorými sa rozumejú nasledovné miesta:

1. cestné komunikácie v celej svojej dĺžke a šírke od krajnice po krajnicu
2. chodník, príp. aj upravená plocha pre chodenie obyvateľov na celom území obce
3. priestory pred obecným úradom – parc. č. 49/5 pre k.ú. Gáň
4. priestory pred kultúrnym domom – parc. č. 53/22 pre k.ú. Gáň
5. ihriská – parc. č. 320/1 a par.č.320/2 pre k.ú. Gáň
6. plochy verejnej zelene
7. spevnené plochy.

2/ Osobitným užívaním verejného priestranstva na území obce Gáň sa rozumie:

1. umiestnenie stavebného zariadenia (lešenia, stavebné stroje) a skládky materiálu
2. umiestnenie informačno – reklamného zariadenia
3. trvalé parkovanie motorových vozidiel mimo stráženého parkoviska
4. umiestnenie cirkusu a lunaparku
5. umiestnenie predajného zariadenia

***§11***

***Oznamovacia povinnosť***

Oznámenie zámeru osobitného užívania verejného priestranstva musí obsahovať najmä:

* meno a priezvisko osoby žiadateľa, adresu, identifikačné údaje
* účel osobitného užívania verejného priestranstva
* dobu osobitného užívania verejného priestranstva
* výmer osobitného užívania verejného priestranstva v m2

***§ 12***

***Oslobodenie od dane***

3/ Od dane je oslobodené predajné zariadenie umiestnené na verejnom priestranstve, ktoré sa používa na príležitostný predaj. „

Ostatné ustanovenia a § VZN č. 85/2016 o miestnych daniach a poplatku za komunálne odpady a drobné stavebné odpady ostávajú nezmenené.

Tento Dodatok č. 1 k Všeobecne záväznému nariadeniu obce Gáň č. 85/2016 bol schválený uznesením Obecného zastupiteľstva obce Gáň č. 161/2017 dňa 11.5.2017.

Dodatok č. 1 k Všeobecne záväznému nariadeniu č. 85/2016 nadobúda účinnosť 15. dňom od vyvesenia t.j. od 28.5 2017.

 Mgr. Denisa Ivančíková

 starostka obce